**Z Á P I S N I C A**

**z valného zasadnutia Urbárskeho spolku p. s. Horná Ves konaného**

**dňa 14.04.2024**

1. **Otvorenie**
2. **Oznámenie o účasti**
3. **Návrh a voľba predsedu zhromaždenia**
4. **Voľba návrhovej a volebnej komisie, zapisovateľ, overovateľ**
5. **Správa o činnosti výboru** **a pozemkového spoločenstva za rok 2023**
6. **Správa dozornej rady za rok 2023**
7. **Správa o hospodárení za rok 2023**
8. **Schválenie ročnej účtovnej závierky**
9. **Návrh na rozdelenie výnosov**
10. **Stav lesných (a iných ) pozemkov, plán činnosti a hospodárenia na ďalšie obdobie r. 2024 – 2025**
11. **Splnené /neplnené body uznesenia z valného zasadnutia konaného v roku 2023**
12. **Ďalšie návrhy predsedu, členov spoločenstva, dozornej rady, členov spoločenstva**
13. **Diskusia**
14. **Schválenie uznesenia**
15. **Záver**
16. **Vyplatenie výnosov za rok 2023**
17. **Otvorenie**

Valné zasadnutie otvoril predseda Urbárskeho spolku pán Marek Vidiečan. Privítal všetkých prítomných, a spomenul, že podľa zákona 97/2013 Z. z. o pozemkových spoločenstvách sa valné zhromaždenie musí zvolať minimálne raz ročne.

1. **Oznámenie o účasti a uctenie pamiatky zosnulých členov spoločenstva**

Pán Marek Vidiečan informoval prítomných o účasti na valnom zasadnutí. Elektronickým sčítaním hlasov bolo zistené, že aktuálna účasť na dnešnom zhromaždení počítaná podľa veľkostí spoluvlastníckych podielov je 56,00 % z celkových 100%, čo znamená, že zhromaždenie je uznášania schopné vo všetkých bodoch podľa § 14 ods. 4 zákona č. 97/2013 Z.z.

Ďalej pán Marek Vidiečan vyzval prítomných, aby si minútou ticha uctili pamiatku zosnulých členov spoločenstva, ktorí nás opustili v uplynulom roku.

Predseda spoločenstva oboznámil prítomných s programom. Uvedený program bol prítomnými schválený jednohlasne.

Hlasovanie: Za: 56,00 % (t. j. 100 % - prítomných)

Proti: 0

Zdržal sa: 0

1. **Návrh a voľba predsedu zhromaždenia**

Následne člen výboru (hospodár) pán Ľuboš Maďar dal zhromaždeniu návrh na predsedu zhromaždenia. Za predsedu zhromaždenia navrhol pána Mareka Vidiečana, o čom dal bezodkladne hlasovať.

Hlasovanie:

 Za: 56,00 % (t. j. 100 % - prítomných)

Proti: 0

Zdržal sa: 0

Pán Marek Vidiečan bol zvolený za predsedu zhromaždenia jednohlasne.

1. **Voľba návrhovej a volebnej komisie, zapisovateľ, overovateľ**

Pán Marek Vidiečan ďalej oslovil prítomných, aby navrhli členov návrhovej a volebnej komisie. Nikto z prítomných nepodal žiadny návrh a tak výbor navrhol za predsedu pána Štefana Jamrišku a za členov pani Evu Čmikovú a pána Jozefa Jančicha.

Všetci prítomní jednohlasne schválili návrhovú a volebnú komisiu v tomto zložení.

Hlasovanie:

Za: 56,00 % (t. j. 100 % prítomných)

Proti: 0

Zdržal sa: 0

Za zapisovateľku bola navrhnutá p. Ing. Lucia Vidiečanová. Návrh na zapisovateľku bol prijatý jednohlasne.

Hlasovanie:

Za: 56,00 % (t. j. 100 % prítomných)

Proti: 0

Zdržal sa: 0

Pán Marek Vidiečan oslovil prítomných, aby predložili návrhy na overovateľa zápisnice. Za overovateľa zápisnice bol navrhnutý p. Mgr. Ivan Dvorský. Návrh bol prijatý, hlasovania sa zdržal jeden člen pozemkového spoločenstva, pán Mgr. Ivan Dvorský.

Hlasovanie:

Za: 52,099 %

Proti: 0 %

Zdržal sa: 3,901 %

**5. Správa o činnosti výboru** **pozemkového spoločenstva za rok 2023**

Správu o činnosti výboru pozemkového spoločenstva predniesol predseda pozemkového spoločenstva pán Marek Vidiečan. Správa tvorí prílohu k tejto zápisnici.

Predseda pozemkového spoločenstva informoval prítomných o dianí v spoločenstve a o činnosti výboru.

Prítomní vzali Správu o činnosti výboru pozemkového spoločenstva za rok 2023 na vedomie.

**6. Správa o hospodárení za rok 2023**

Správu o hospodárení za rok 2023 predniesla pani Marta Poliaková. Vyjadrila sa v nej k finančným veciam spoločenstva.

Výnosy z predaja dreva tvorili 28 443,00 €, náklady súvisiace s činnosťou 16 613,00 € sem patria náklady na ťažbu dreva, spotreba materiálu, miestne dane, dane z príjmu, protipožiarna ochrana a podobne.

Výsledok hospodárenia za rok 2023 po odpočítaní dane z príjmu bol 2 858,00 eur. K 31.12.2023 evidovalo pozemkové spoločenstvo na bežnom účte v ČSOB 14 378,37 eur a v pokladni 13,86 €.

Členovia pozemkového spoločenstva zobrali Správu o hospodárení za rok 2023 na vedomie.

**7. Správa dozornej rady za rok 2023**

Správu dozornej rady za rok 2023 predniesol pán Peter Brida, predseda dozornej rady. Správa tvorí prílohu k zápisnici. Pán Peter Brida v nej okrem iného vyjadril spokojnosť so spoluprácou s výborom a odporučil prítomných schváliť ročnú účtovnú závierku za rok 2023. Prítomní zobrali Správu dozornej rady na vedomie.

**8. schválenie ročnej účtovnej závierky**

Prítomní schválili ročnú účtovnú závierku jednohlasne.

Hlasovanie:

Za: 56,00 %

Proti: 0 %

Zdržal sa: 0 %

**8. Návrh na rozdelenie výnosov**

Predseda pozemkového spoločenstva oboznámil prítomných, že v roku 2023 bol príjem spoločenstva len zo spoločnej nehnuteľnosti tzv. „Starého urbáru“ a budú sa vyplácať výnosy len za túto nehnuteľnosť. Rozdelí sa celkovo 8 000,00 €. Dal o tomto návrhu hlasovať a návrh bol jednohlasne prijatý.

Hlasovanie:

Za: 56,00 % (t. j. 100 % prítomných)

Proti: 0

Zdržal sa: 0

**9. Stav lesných (a iných ) pozemkov, plán činnosti a hospodárenia na ďalšie obdobie r. 2024 – 2025**

Správu o stave lesných a iných pozemkov predniesol pán Ján Chalmoviansky, lesný hospodár. Informoval prítomných o stave lesných a iných pozemkov, o prebiehajúcej ťažbe, o vyznačovaní hraníc.

Podľa 824 m3 ročnej ťažby podľa lesného hospodárskeho plánu od r. 2020 – 2029. Podľa názoru pána Jána Chalmovianskeho pozemkové spoločenstvo šetrí v ťažbe. Podľa 10 ročného hospodárskeho plánu by sa malo rúbať 824 m3 dreva ročne. Pozemkové spoločenstvo ide jemnejším spôsobom, nerobia sa holoruby ale robí sa jednotlivý výber a ponechávajú sa kvalitné a zdravé stromy.

Podľa pána Chalmovianskeho má pozemkové spoločenstvo snahu maximálne využiť to, čo nám Pán Boh požehnal. Používajú sa tie technológie, aby pozemkové spoločenstvo maximálne využilo všetky možnosti. Vykonávajú sa aj náhodilé ťažby, ťažia sa aj vývraty.

Ďalej sa bude pokračovať týmto tempom, aj keď podľa jeho názoru je ročná ťažba dosť nízka. Priemerne je to 555 m3 ročnej ťažby. Zachovávame však lesy pre budúce generácie.

V tomto bode bol schválený aj ďalší plán činnosti a hospodárenia na obdobie r. 2024 – 2025, ktorý sa drží 10 ročného hospodárskeho plánu. Pán Marek Vidiečan dal o tomto hlasovať a návrh plánu bol schválený jednohlasne.

Hlasovanie:

Za: 56,00 %

Proti: 0 %

Zdržal sa: 0 %

**10. Splnené /neplnené body uznesenia z valného zasadnutia konaného 23.04.2023**

Pán Marek Vidiečan informoval prítomných, že všetky body uznesenia prijatého 23.04.2023 boli priebežne plnené, sú splnené alebo mali len informačný charakter.

Pozemkové spoločenstvo vzalo na vedomie splnené/nesplnené body uznesenia z valného zasadnutia konaného 23.04.2023.

Hlasovanie:

Za: 56,00 % (t. j. 100 % prítomných)

Proti: 0

Zdržal sa: 0

**11. Ďalšie návrhy predsedu, členov spoločenstva, dozornej rady**

Nikto z prítomných nepredložil dodatočný návrh.

**12. Diskusia**

Diskusia prebehla počas celého valného zasadnutia.

Pán Mgr. Ivan Dvorský sa vyjadril k zmluve so štátnymi lesmi. Podľa jeho odborných znalostí odporučil pozemkovému spoločenstvu, že je potrebné schváliť ju na valnom zasadnutí. Predseda pozemkového spoločenstva upovedomil prítomných o tejto zmluve už vo svojej správe o činnosti. Pán Mgr. Ivan Dvorský vysvetlil prítomným, že pozemkové spoločenstvo pribralo do svojej činnosti aj tzv. Zemiansky majetok – komposesorát. Tento majetok je majetok deliteľný. Štátne lesy tu zastupujú neznámych vlastníkov. Urbár funguje ako 2 spoločnosti. Preto majú aj členovia 2 lístky, biely a žltý. Preto treba odsúhlasiť aj túto zmluvu.

Pán Pavol Schnierer sa spýtal, ktorú časť majú vyčlenenú štátne lesy. Pán Mgr. Ivan Dvorský odpovedal, že nemajú vyčlenenú žiadnu časť.

Pán Marek Vidiečan dal o zmluve hlasovať.

 Hlasovanie:

Za: 56,00 % (t. j. 100 % prítomných)

Proti: 0

Zdržal sa: 0

Ďalej pán Marek Vidiečan všetkých poprosil, že ak má niekto nejaké pripomienky, nech ich vysloví na urbárskej schôdzi a nie po skončení. Vyjadril názor, že sa treba k problémom vyjadriť, aby ich výbor mohol zmeniť.

**13. Schválenie uznesenia**

Body uznesenia predniesol pán Štefan Jamriška, predsedu návrhovej komisie. Všetky body uznesenia boli schválené v priebehu konania celého valného zasadnutia.

Hlasovanie:

Za: 56,00 % (t. j. 100 % - prítomných)

Proti: 0

Zdržal sa: 0

**14. Záver**

Pán Marek Vidiečan ukončil valné zasadnutie pozemkového spoločenstva. Poďakoval prítomným za účasť, ďalej poďakoval všetkým, ktorý sa akokoľvek podieľali na uskutočnení tohto valného zasadnutia.

 Vyzval prítomných, aby si postupne šli dať vyplatiť výnosy za rok 2023 a poprial im dobrú chuť k občerstveniu.

**15. Vyplatenie výnosov za rok 2023**

V Hornej Vsi dňa 14.04.2024

.................................................................... .........................................................

 Ing. Lucia Vidiečanová Mgr. Ivan Dvorský

 zapisovateľka overovateľ